Luis Felipe Solé Fa

**Luis Felipe Solé Fa** C.M. (født 23. juli 1946 i Tarragona i Spania) er en spansk ordensgeistlig og emeritert katolsk biskop av Trujillo i Honduras.
## Liv og virke
### Bakgrunn
Luis Felipe Solé Fa gikk på *Colegio de La Salle* i Tarragona. Han studerte deretter filosofi og katolsk teologi i Tarragona og tok en grad i grunnskole- og ungdomsskolelærerutdanning. Han arbeidet som lærer i Tarragona i fire år. 

Den 30. april 1968 sluttet Solé Fa seg til lazaristene og avla sin midlertidige profess den 27. november 1969 og evig profess den 31. mai 1972. Erkebiskopen av Barcelona, Narciso Jubany, gave ham de mindre ordinasjoner den 28. juni 1972. 
### Prest
Solé Fa ble ordinert til diakon av erkebiskopen av Tarragona, José Pont y Gol, den 12. oktober 1973 og til prest den 29. desember samme år.

Solé Fa gjorde tjeneste først som kapellan i menighetene *Sant Martí del Clot* (1973–1976) og *San Vicente y San Severo* (1977–1978) i Barcelona. Fra 1976 til 1977 fullførte han et pastoralt praksisopphold i menigheten *San Vicente de Paúl* i Puerto Cortés i Honduras. 

Fra 1978 til 1980 var han lærer ved *Centro de Rehabilitación y Protección de Menores* i Alicante, samt var provinsrådsmedlem og ansvarlig for kallstjenesten. 

**Honduras:** I 1981 ble Luis Felipe Solé sendt som misjonær til Honduras, hvor han først tjenestegjorde som kapellan i menigheten *San Vicente de Paúl* i Puerto Cortés i bispedømmet San Pedro Sula. Fra 1983 til 1990 var han sogneprest i menigheten *San José de Medina* i San Pedro Sula. Der grunnla han *Juventudes Marianas Vicencianas* (JMV) i 1985. Deretter ledet Solé Fa *Centro de Capacitación* i San Pedro Sula og fungerte som biskoppelig vikar for pastoral omsorg i bispedømmet San Pedro Sula før han ble provinssuperior for sitt ordenssamfunn og pastor i San Vicente de Paúl. I 2000 var Solé Fa pastor i sognet *Santa Cruz* i Barra Patuca i bispedømmet Trujillo, og fra 2002 tjente han også som biskoppelig vikar for vikariatet Mosquitía.

### Biskop av Trujillo i Honduras
Pave Johannes Paul II utnevnte ham til biskop av Trujillo i Honduras den 18. mars 2005. Han ble ordinert til biskop av erkebiskopen av Tegucigalpa, kardinal Óscar Andrés Rodríguez Maradiaga S.D.B., den 29. juni samme år i katedralen *San Juan Bautista* i Trujillo; medkonsekrerende var Angel Garachana Pérez C.M.F., biskop av San Pedro Sula, og Guido Plante P.M.E., koadjutorbiskop av Choluteca. Fra 2007 til 2016 fungerte Solé Fa også som generalsekretær for Den honduranske bispekonferanse.

I 2020 gjennomgikk han laboratorietester ved en privat klinikk i Trujillo, hvor han fikk diagnosen denguefeber. Den 28. juni, etter at han ikke viste noen bedring, gjennomgikk han en covid-19-vattpinnetest. Dagen etter ble han overført til en klinikk i San Pedro Sula, hvor han ble innlagt og fikk diagnosen covid-19 bekreftet. Han ble deretter utskrevet den 7. juli på grunn av bedring av helsetilstanden. Han var da 71 år gammel.

Den 10. mars 2023 innvilget pave Frans biskop Luis Felipe Solé Fas aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Gabriel Montalvo Higuera (1930-2006) *1974
* Kardinal Óscar Andrés Rodríguez Maradiaga (1942-) *1978
* Biskop *Luis Felipe Solé Fa* (1946- ) *2005

## Referanser